Kanadan-kirja

Kanadan-kirja on suomalaisen Akseli Rauanheimon kirjoittama kirja vuodelta 1930. Se toimi ensisijaisesti opaskirjana Suomesta Kanadaan siirtolaisina 1930-luvulla muuttaneille. Rauanheimo julkaisi kirjan toimiessaan Suomen Kanadan-pääkonsulina vuosina 1923–1932.

Rauanheimo esittelee kirjassa Kanadan yleistietoja, Kanadan ja Yhdysvaltojen eroja, siirtolaisuutta Kanadaan sekä eri suomalaisasutuksia Kanadassa. Hän nostaa yhdeksi esimerkiksi Sointulan Brittiläisessä Kolumbiassa. Rauanheimo esittelee myös erilaisia suomalaisille tuttuja kanadalaisia elinkeinoja, kuten maanviljelyä ja kalastusta. Kirja sisältää myös runsaasti kuvia.

Kirja on luettavissa ilmaiseksi Internet Archive -verkkopalvelusta.

Lähteet

Aiheesta muualla 
 Kanadan-kirja Internet Archive -verkkopalvelussa

Suomalaiset tietokirjat
Vuoden 1930 kirjat
Suomalaisen siirtolaisuuden historia